Агенцијата за заштита на правото на слободен пристап до информациите од јавен карактер согласно член 109 став 4 од Законот за општата управна постапка („Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр. 60/20), постапувајќи по Жалбата изјавена од В. Р., поднесена против  Министерство за образование и наука, по предметот Барање за пристап до информации од јавен карактер, на ден 26.10.2026 година, го донесе следното:

Р Е Ш Е Н И Е

Жалбата изјавена В. Р., поднесена против Министерство за образование и наука, заведена во Агенцијата со бр.08-357 на 09.10.2026 година, по предметот Барање за пристап до информации од јавен карактер, СЕ ОДБИВА како неоснована.

О Б Р А З Л О Ж Е Н И Е 

В. Р., како што е наведено во Жалбата, на 07.09.2026 година (и дополнување од 10.09.2026 година) поднел Барање за пристап до информации од јавен карактер до Министерство за образование и наука, со потврда за прием на пратка (пошта) број: RD035804735MK и RD035606113MK, со кое побарал да му се достави следната информација: 
„ Доставување на Решение за ,,почеток со работа’’ за втор циклус на студиската програма ,, бизнис администрација‘‘ на ,, Еуро Колеџ’’ Куманово:
1. Дали Министерството за образование и наука донело Решение за почеток со работа за студиска програма: ,,Бизнис администрација – втор циклус‘‘ при ,,Еуро Колеџ‘‘- Куманово?
2. Доколку е донесено такво решение, барам да ми се достави: број на решение; датум на донесување; називот на студиската програма; периодот за кој важело; копија од самото решение.
3. Дали решението за почеток со работа се однесувало конкретно на втор циклус двегодишни студии по ,, Бизнис администрација‘‘, или на друга студиска програма?
4. Дали во текот на 2017 година ,,Еуро Колеџ‘‘- Куманово имал законско право да: запишува студенти на втор циклус; организира настава; организира испити; овозможи завршување на втор циклус; издава јавни исправи/ дипломи за завршен втор циклус; за наведената студиска програма?
5. Дали во службените евиденции на Министерството постои доказ дека конкретната студиска програма имала и акредитација и решение за почеток со работа, а не само решение за акредитација?
6. Доколку не постои Решение за почеток со работа, барам Министерството тоа изрично да го потврди во писмена форма, со наведувае на правниот и фактичниот основ поради кој такво решение не постои.
7. Доколку решението постои, но не може да ми биде доставено во целост, барам да ми биде доставена најмалку информација со број, датум, предмет и период на важење, како и правниот основ за евентуалното ограничување на пристапот.
Оваа информација ми е потребна заради остварување и заштита на мои права и правни интереси во постапка пред надлежни органи и суд, поврзано со исполнувањето на условте за јавен оглас‘‘.
,, Со цел прецизно постапување по моето барање, укажувам на императивните одредби од законот за високото образование на Република Северна Македонија кои ја уредуваат двостепеноста на постапката за законито вршење на високообразовната дејност:
1 . Двостепеноста на постапката (Акредитација- Дозвола за работа)..............................
2. Правен интерес и барање за одговор:..........................................................‘‘.
Имателот на информации на ова Барање на Барателот му одговорил со Ивестување број 15-11475/3 од 24.09. 2026 година, во кое наведува дека ,, ПВПУ Еуро Колеџ- Куманово има Решение за акредитација на студиска програма ,,Бизнис администрација’’, прв циклус на стручни студии (180 ЕКТС), со бр. 13-24/1 од 21.09.2013 година, и Решение за почеток со работа на студиска програма од прв циклус на стручни студии (180 ЕКТС) по ,,Бизнис администрација‘‘, бр.14-7212/2 од 06.05.2016 година и Решение за акредитација на студиска програма ,,Бизнис администрација‘‘ втор циклус (2) двегодишни специјалистички студии (120 ЕКТС)  со бр.15-46/3 од 15.04.2014 година, Решение за почеток со работа на студиската програма од втор циклус (2) двегодишни специјалистички студии (120 ЕКТС) бр.13-8140/4 од 05.06.2014 година. Врз основа на член 2 од Правилникот за методологија, стандардите и постапкат за акредитација на високообразовните установи и за акредитација на студиските програми ( ,,Службен весник на РСМ’’ бр, 256/2022 од 28.11.2022 година, Одборот за акредитација на високообразовните установ издава Решение за акредитација на студиските програми за период од (5) пет студиски години’’.
Незадоволен од добиениот одговор, Барателот на информацијата поднел Жалба, заведена во Агенцијата под бр. 08-357 на 09.10.2026 година. 
Агенцијата по електронски пат, со допис бр.08-357 од 09.10.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации на 09.10.2026 година до Агенцијата достави Одговор на жалба, заведен во Агенцијата со број 08-357 на  13.09.2026 година. Во него е наведено дека „... Министерството за образование и наука постапило по дополителното барање на барателот Рустеми, примено во Министерството на 14.09.2026 година под број 03-11594/1, со одговорот во прилог Решение за прифаќање на Барањето со бр.03-11594/2 од 07.10.2026 година. Во образложение на Решението се наведува дека:,, Приватана високообразовна установа за бизнис студии ‘‘ Еуро Колеџ’’- Куманово има Решение за акредитација на студиска програма ,, Бизнис администрација’’ втор циклус две (2) годишни специјалистички студии (120ЕКТС) со бр.15-46/3 од 15.04.2014 година. Исто така Приватната високообразовна установа за бизнис студии ,,Еуро Колеџ’’-Куманово има Решение за почеток со работа на студиска програма од втор циклус (2) две годишни специјалистички студии (120ЕКТС) по Бизнис Администрација бр.13-8140/4 од 05.06.2014 година. Врз основа на член 2 од Правилникот за методологија, стандардите и постапкат за акредитација на високообразовните установи и за акредитација на студиските програми ( ,,Службен весник на РСМ’’ бр, 256/2022 од 28.11.2022 година, Одборот за акредитација на високообразовните установ издава Решение за акредитација на студиските програми за период од (5) пет студиски години’’
Во прилог се доставени и Решение за почеток со работа на студиската програма од втор циклус двегодишни специјалистички студии по Бизнис и администација на Приватната високообразовна установа за бизнис студии Еуро Колеџ Куманово заведн под број 13-8140/4 од 05.06.2014 година и Решение за акредитација на студиска програма ,,Бизнис администрација‘‘ втор циклус вдегодишни специјалистички студии на Приватната високообразовна Професионална Установа за Бизнис студии-Еуро Колеџ Куманова заведен под бр. 15-46/3 од 15.04.2014 година’’.
Имајќи предвид дека барателот не оставил електронска адреса за комуникација, имателт одговорот го испратил по пошта со доставница (доставницата се уште не е вратена).
На 14.10.2026 година Агенцијата по електронски пат до Барателот го достави одговорот на Жалба од Имателот на информацијата заедно со приложените решенија и побара да се произнесе по истите.
Барателот не се произнел по дописите од Агенцијата.
На  19.10.2026 година , Имателот на информации  преку е мајл ја извести Агенцијата дека, во прилог ви ја доставувам вратената доставница за прием на пратка бр.03-11394/2 од 09.10.2026 година.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја одби како неоснована, поради следното: 
По разгледувањето на Барањето, Жалбата, и сите списи во врска со предметот, Агенцијата констатира дека во конкрениот случај Имателот на информации одговорил согласно Законот за слободен пристап до информации од јавен карктер и до Барателот ги доставил бараните информации.
Исто така во конкретниот случај Агенцијата констатира дека предметното  Барање доставено до Имателот на информации не претставуав Барање за слободен пристап до информации од јавен карактер, туку е барање од личен интерс односно од надлежност на Минисерството за образование и наук што Жалбата ја прави и недопуштена. Имено, Баретелот наведува дека:,,Оваа информација ми е потребна заради остварување и заштита на мои права и правни интереси во постапка пред надлежни органи и суд, поврзано со исполнувањето на условте за јавен оглас’’.  

Агенцијата за заштита на правото на слободен пристап до информациите од јавен карактер на жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер, е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.
Законот за слободен пристап до информации од јавен карактер обезбедува остварување на јавен интерес, опишан и таксативно наброен во член 3 став 1 алинеја 7 и гласи: „Јавен интерес во остварувањето на правото на пристап до информации подразбира, но не се ограничува, на интерес за информации со чие што објавување...1.ќе се открие злоупотреба на службената положба и коруптивното однесување; 2.ќе се открие противправно стекнување или трошење на буџетски средства; 3.ќе се открие потенцијален судир на интереси; 4.ќе се спречат и откријат сериозни закани по здравјето и животот на луѓето; 5.ќе се спречи и открие загрозување на животната средина; 6. Ќе се помогне да се разбере прашањето за кое се креира јавна политика или се води парламентарна дебата и 7. Ќе се овозможи еднаков третман на секој граѓанин пред законите“. 
Законската дефиниција на “јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.
Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони.
Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение. 

Ова Решение е конечно во управната постапка и против него нема место за жалба.
	
	ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.
								
									Директор,
                                                                                                                   Петар Гајдов

